นักเรียนนักศึกษาในไต้หวันเคลื่อนหนุนการเคลื่อนไหวในฮ่องกง
นักเรียนนักศึกษากว่า 100 คนชุมนุมที่หน้าที่ทำการเจรจาการค้าฮ่องกงประจำไทเป เรียกร้องประธานาธิบดีไต้หวันประณามเหตุที่เกิดขึ้นในฮ่องกง และยุติการเจรจากับจีนทั้งด้านการเมืองและเศรษฐกิจ29 ก.ย. 2557 กลุ่มผู้ประท้วงซึ่งรวมถึงผู้นำนักศึกษาที่เคลื่อนไหวยึดรัฐสภาไต้หวันเมื่อต้นปีที่ผ่านมา ได้ออกมาชุมนุมแสดงการสนับสนุนการเคลื่อนไหวของคนหนุ่มสาวในฮ่องกง โดยเรียกร้องให้ยุติการเจรจากับจีนโดยทันทีทั้งในด้านการเมืองและเศรษฐกิจการชุมนุมดังกล่าว มีผู้เข้าร่วมประมาณ 100 คน นำโดยผู้นำนักศึกษาที่มีชื่อเสียง เฉินเว่ยถิง ได้รวมตัวกันที่ด้านหน้าสำนักงานเจรจาการค้าฮ่องกงประจำไทเป โดยมีเจ้าหน้าที่ตำรวจล้อมไว้และป้องกันพวกเขาเข้าไปภายในลิฟท์ของตึกผู้ชุมนุมบางส่วนถือป้ายเรียกร้องให้ทางการฮ่องกงยุติการใช้เจ้าหน้าที่ตำรวจสลายกรชุมนุมของผู้ประท้วงในฮ่องกงมีรายงานว่าผู้ชุมนุมถูกทำร้ายเล็กน้อยขณะที่พยายามเข้าไปในสำนักงานเจรจาการค้าของฮ่องกง แต่สุดท้ายก็แยกย้ายไปอย่างสงบภายหลังจากที่เรียกร้องประธานาธิบดี หม่า อิงจิ่ว ให้ประณามเหตุการณ์ที่เกิดขึ้นในฮ่องกงเดอะการ์เดียน ระบุว่าความร่วมมือทางเศรษฐกิจระหว่างไต้หวันกับจีนนั้นพัฒนามากขึ้นนับจากหม่า อิงจิ่วเจ้ามาดำรงตำแหน่งประธานาธิบดีของไต้หวันเมื่อปี 2551 แต่ทั้งสองฝ่ายก็ยังคงระแวงระวังต่อกันอย่างยิ่งในการให้สัมภาษณ์กับอัลจาซีรา ประธานาธิบดีหม่าระบุว่า ชาวไต้หวันจับตาอย่างใกล้ชิดต่อสถานการณ์ที่เกิดขึ้นในฮ่องกง และหวังว่าฮ่องกงและจีนจะสามารถหาแนวทางแก้ไขที่ยอมรับได้ตามแนวทางประชาธิปไตย พร้อมย้ำด้วยว่า ไต้หวันยังคงไม่ยอมรับการปกครองของจีนเหนือฮ่องกงด้วยระบอบ หนึ่งประเทศ สองระบอบ
นักเรียนนักศึกษากว่า 100 คนชุมนุมที่หน้าที่ทำการเจรจาการค้าฮ่องกงประจำไทเป เรียกร้องประธานาธิบดีไต้หวันประณามเหตุที่เกิดขึ้นในฮ่องกง และยุติการเจรจากับจีนทั้งด้านการเมืองและเศรษฐกิจ 29 ก.ย.
การเรียกร้องประชาธิปไตย,ความสัมพันธ์ฮ่องกง-จีน,หนึ่งประเทศ สองระบบ,ฮ่องกง,ไต้หวัน